effektivverdi
Store norske leksikon,Teknologi og industri,Energi,Elkraftteknikk
Effektivverdien av en vekselstrøm, Ieff, er lik den likestrøm som gir samme varmeeffekt som vekselstrømmen gir i gjennomsnitt.
For en sinusformet vekselstrøm med maksimalstrøm Imaks er \(I_{\text{eff}} = \frac{I_{\text{maks}}}{\sqrt{2}}\) eller omvendt Imaks = Ieff · √2. Tilsvarende får man for spenningen Umaks = Ueff · √2.De fleste måleinstrumenter for vekselstrøm viser effektivverdier. Viser et voltmeter 230 volt i en krets med sinusformet vekselstrøm, blir toppspenningen 230 · √2 ≈ 325 volt. Dette må det tas hensyn til når ledningene skal isoleres.Umaks er det samme som toppen av kurven, og blir også kalt Utopp. Les mer i Store norske leksikon vekselstrøm